ಉದ್ಧವ್ ಠಾಕ್ರೆ ಹಿಂದುತ್ವ ಕಲಬೆರಕೆಯಾಗಿದೆ :ಬಿಜೆಪಿ ಮುಖಂಡ ಆಶಿಶ್ ಶೆಲಾರ್ ಮಹಾರಾಷ್ಟ್ರ : ಮುಂಬೈನಲ್ಲಿ ನಡೆಯುತ್ತಿರುವ ಶಿವಸೇನೆಯ ವಾರ್ಷಿಕ ದಸರಾ ರ್ಯಾಲಿಯನ್ನು ಫ್ಲಾಪ್ ಫಿಲ್ಮ್ ಎಂದು ಹೇಳಿರುವ ಬಿಜೆಪಿ ಮುಖಂಡ ಆಶಿಶ್ ಶೆಲಾರ್, ಪಕ್ಷದ ಮುಖ್ಯಸ್ಥ ಮತ್ತು ಮುಖ್ಯಮಂತ್ರಿ ಉದ್ಧವ್ ಠಾಕ್ರೆ ವಿರುದ್ಧವೂ ವಾಗ್ದಾಳಿ ನಡೆಸಿದ್ದಾರೆ. ಕಾಂಗ್ರೆಸ್ ಹಾಗೂ ಎನ್ಸಿಪಿ ಮೈತ್ರಿ ಮಾಡಿಕೊಂಡ ನಂತರ ಉದ್ಧವ್ ಠಾಕ್ರೆ ಹಿಂದುತ್ವವು ಕಲಬೆರಕೆಯಾಗಿದೆ ಎಂದು ಆಶಿಶ್ ಶೆಲಾರ್ ಹೇಳಿದ್ದಾರೆ. ಶಿವಸೇನೆಯ ದಸರಾ ರ್ಯಾಲಿ ನಿನ್ನೆ ಒಟಿಟಿ ಪ್ಲಾಟ್ಫಾರ್ಮ್ನಲ್ಲಿನ ಫ್ಲಾಪ್ ಫಿಲ್ಮ್ನಂತೆಯೇ ಇತ್ತು. ಉದ್ಧವ್ ಠಾಕ್ರೆ ಅವರ ಹಿಂದುತ್ವವನ್ನು ಆರ್ಎಸ್ಎಸ್ ಹಿಂದುತ್ವದೊಂದಿಗೆ ಹೋಲಿಸಲಾಗಿದೆ. ಆದರೆ, ಕಾಂಗ್ರೆಸ್ ಮತ್ತು ಎನ್ಸಿಪಿ ಜೊತೆ ಸೇರಿದ ನಂತರ ಅವರ ಹಿಂದುತ್ವವು ಈಗ ಕಲಬೆರಕೆಯಾಗಿದೆ. ಉದ್ಧವ್ ಅವರು ಆರ್ಎಸ್ಎಸ್ನಿಂದ ಹಿಂದುತ್ವ ಪ್ರಮಾಣಪತ್ರವನ್ನು ತೆಗೆದುಕೊಳ್ಳಬೇಕಾಗಿದೆ ಎಂದು ಶೆಲಾರ್ ಹೇಳಿದರು.